# data[].attributes.attachment_link.readable_text
Trooppinen hirmumyrsky Debbie teki tuhoja Australian koillisrannikolla tiistaina. Se katkoi sähköjä, repi puita juuriltaan ja tuhosi rakennuksia.

Arviolta 3 500 ihmistä evakuoitiin maanantaina myrskyn alta. Evakuoitujen joukossa on myös turisteja.

Myös sata koulua ja useita paikallissatamia suljettiin.

Debbie iski mantereelle noin kello 5.30 Suomen aikaa tiistaiaamuna.

"Koko yön tuntui kuin tavarajuna olisi ajanut ylitsemme. Talot tärisivät ja kuului matalaa bassomaista jyrinää, kun myrskytuuli puhalsi", Hayman-saarella lomaileva Cameron Berkman sanoi Australian valtiollisella tv-kanavalla.

Viiden portaikon voimakkuusluokituksessa Debbie merkittiin neljännen tason myrskyksi, mutta iltaan mennessä se oli heikentynyt tasolle kaksi.

Evakuoinnit kohdistuivat rajatulle alueelle Queenslandin osavaltiossa sijaitsevan Townsvillen turistikaupungin eteläpuolelle. Townsville on keskeinen väylä rannikon edustalla sijaitsevalle Isolle valliriutalle. Kaupungin lentoasema suljettiin.

Lisäksi tuhannet ihmiset jättivät kotinsa vapaaehtoisesti, ja Mackayn kaupungin alavilla alueilla arviolta 25 000 ihmistä kehotettiin siirtymään sisämaahan.

Viime päivien aikana Queenslandin edustalla kehittynyt sykloni sai nimen Debbie. Osavaltion pääministeri Annastacia Palaszczuk on viitannut siihen myös "hirviömäisenä syklonina".

"Tämä on ehkä suurin evakuointi, jonka olemme joutuneet tekemään", Palaszczuk sanoi.

"Tästä on tulossa hirviömäinen sykloni."

Viranomaislähteiden mukaan tiettävästi yksi turisti on kuollut evakuointien aiheuttamissa liikenneruuhkissa.

Australian viranomaiset kehottivat ennalta asukkaita varautumaan vuoden 2011 Yasi-syklonin kaltaiseen hirmusäähän, jolloin myrsky tuhosi koteja, viljelmiä ja saarikiinteistöjä.

Australian ilmatieteen laitos varoitti rankkasateista, tulvista, ja jopa 80 metriä sekunnissa puhaltavista tuulenpuuskista, mutta tiettävästi tulvatuhot jäivät pelättyä pienemmiksi.

Queenslandin asukkaat vuorasivat kotejaan hiekkasäkeillä ja laudoittivat ikkunoita umpeen. Myrskyn pelättiin tuhoavan myös banaaniviljelmiä. 95 prosenttia Australian tuottamista banaaneista tuotetaan Queenslandissa.

Australian valtio sekä Queenslandin osavaltio varautuivat ihmisten pelastamiseen ja myrskytuhojen korjaamiseen. Myös armeijan yksiköitä on valmiudessa.

# data[].attributes.attachment_link.title
"Hirviömäinen sykloni" teki tuhoja Australian koillisrannikolla - tuhansia asukkaita ja turisteja evakuoitiin

# data[].attributes.attachment_link.description
Trooppinen hirmumyrsky Debbie teki tuhoja Australian koillisrannikolla tiistaina. Se katkoi sähköjä, repi puita juuriltaan ja tuhosi rakennuksia. Arviolta 3 500 ihmistä evakuoitiin maanantaina myrskyn alta. Evakuoitujen joukossa on myös turisteja. Myös sata koulua ja useita paikallissatamia suljettiin. Debbie iski mantereelle noin kello 5.30 Suomen aikaa tiistaiaamuna. "Koko yön tuntui kuin tavarajuna olisi ajanut ylitsemme.

# data[].attributes.attachment_link.readable_text
Ainakin 113 ihmistä on kuollut tänä vuonna tulvissa ja mutavyöryissä Perussa, Etelä-Amerikassa. Maan viranomaisten mukaan 178 000 ihmistä on lisäksi jäänyt kodittomaksi, ja miljoonan ihmisen kodit ovat kärsineet vaurioita rajujen sateiden aiheuttamissa yhtäkkisissä tulvissa ja mutavyöryissä, jotka ovat piinanneet Perua koko alkuvuoden.

Myös maan liikenneinfrastruktuuri on kärsinyt pahasti. Sateet ovat tuhonneet yli 2 500 kilometriä teitä.

Perun presidentti Pedro Pablo Kuczynski arvioi, että vaurioiden korjaaminen ja uusien vaurioiden ehkäisy maksaa arviolta yhdeksän miljardia dollaria.

Tutkijoiden mukaan jatkuvat sateet johtuvat Tyynen valtameren paikallisesta lämpiämisestä Etelä-Amerikan länsirannikolla.

Myös Perun naapurimaa Kolumbia on kärsinyt ilmiöstä. Maaliskuun lopussa mutavyöry tappoi 316 ihmistä Mocoan kaupungissa maan eteläosassa. Kuolleista yli sata oli lapsia.

# data[].attributes.attachment_link.title
Perun tulvissa ja mutavyöryissä kuollut jo yli sata

# data[].attributes.attachment_link.description
Ainakin 113 ihmistä on kuollut tänä vuonna tulvissa ja mutavyöryissä Perussa, Etelä-Amerikassa. Maan viranomaisten mukaan 178 000 ihmistä on lisäksi jäänyt kodittomaksi, ja miljoonan ihmisen kodit ovat kärsineet vaurioita rajujen sateiden aiheuttamissa yhtäkkisissä tulvissa ja mutavyöryissä, jotka ovat piinanneet Perua koko alkuvuoden. Myös maan liikenneinfrastruktuuri on kärsinyt pahasti.

# data[].attributes.attachment_link.readable_text
Kanadassa useat joet ja järvet tulvivat pahemmin kuin koskaan viimeisten viidenkymmenen vuoden aikana. Neljän ihmisen uskotaan kuolleen, ja maan puolustusvoimat on hälytetty apuun, kertoo uutistoimisto AFP.

Uutistoimisto Reutersin mukaan Quebecin provinsseissa etsitään parhaillaan kaksivuotiasta tyttöä, jonka pelätään hukkuneen. Perheen maastoauto huuhtoutui tulvaveden mukana maanantaina. Kolmihenkisen perheen kerrotaan kiivenneen auton katolle mutta tippuneen jokeen, kun auto kaatui.

Perheen äiti onnistui uimaan lähemmäksi rantaa ja tarrautumaan joen penkereellä olleen puun oksaan. Hän on sairaalahoidossa ja hänen uskotaan selviävän hengissä. Perheen 37-vuotias isä on löydetty hukkuneena, mutta kaksivuotiasta tytärtä etsitään yhä.

Tie, jolta auto huuhtoutui jokeen, oli suljettu liikenteeltä tulvan vuoksi.

"Sanoin hänelle, ettei ajaisi sieltä, mutta hän ajoi silti", miehen isä kertoi Kanadan yleisradioyhtiö CBC:lle.

Lisäksi viranomaiset etsivät Britannian yleisradioyhtiö BBC:n mukaan kahta perjantaina kadonnutta miestä, joista toinen on pelastustöissä kadonnut palopäällikkö.

Kanadan puolustusvoimat on hälytetty auttamaan. Quebecissä tulvien alle on jäänyt noin 2 500 kotia ja Ontariossa yli 300. Ainakin 1 500 ihmistä on määrätty jättämään kotinsa tulvien vuoksi. Heitä auttamassa on toistatuhatta sotilasta.

Joillain alueilla koulut ja virastorakennukset on suljettu, uutistoimisto Reuters kertoo. Tulvat ovat pahimmat useaan vuosikymmeneen.

Quebecin provinssin turvallisuusministerin Martin Coiteux'n mukaan viime viikon lopulla alkaneet sateet ovat alkaneet heikentyä. Keskiviikon jälkeen tulvien ei uskota enää pahenevan, mutta tilanne jatkuu Coiteux'n mukaan ainakin kaksi viikkoa.

Maaperän alueella kerrotaan olevan jo niin kostunutta, ettei tulvavesi enää imeydy maahan. Paikalliset asukkaat ovat ottaneet kanootit ja muut pikkuveneet avukseen päästäkseen liikkumaan tulvivilla teillä.

Pelastus- ja torjuntatöiden jatkuttua jo useita päiviä epätoivo on alkanut näkyä. Alueella asuva David Swidzinsky on kuljettanut veneellä naapureitaan turvaan sekä takaisin taloilleen noutamaan sinne jääneitä arvotavaroitaan.

"Ihmiset ovat itkeneet, kun olen vienyt heitä takaisin koteihinsa hakemaan kiireessä unohtuneita tavaroitaan", Swidzinsky sanoo uutistoimisto AFP:lle.

Oikaisu 9.5. kello 12.50: Korjattu jutussa aiemmin olleet osavaltiot provinsseiksi.

# data[].attributes.attachment_link.title
Kanadassa pahimmat tulvat jopa 50 vuoteen - pikkutytön ja kolmen muun uskotaan kuolleen

# data[].attributes.attachment_link.description
Kanadassa useat joet ja järvet tulvivat pahemmin kuin koskaan viimeisten viidenkymmenen vuoden aikana. Neljän ihmisen uskotaan kuolleen, ja maan puolustusvoimat on hälytetty apuun, kertoo uutistoimisto AFP. Uutistoimisto Reutersin mukaan Quebecin provinsseissa etsitään parhaillaan kaksivuotiasta tyttöä, jonka pelätään hukkuneen. Perheen maastoauto huuhtoutui tulvaveden mukana maanantaina. Kolmihenkisen perheen kerrotaan kiivenneen auton katolle mutta tippuneen jokeen, kun auto kaatui.

# data[].attributes.body
http://www.hs.fi/ulkomaat/art-2000005172287.html

# data[].attributes.attachment_link.readable_text
Tuhoisat mutavyöryt ovat vaatineet Kolumbiassa jo 290 ihmisen hengen, kertoi uutistoimisto AFP keskiviikkona aamupäivällä. Loukkaantuneita on yli 330.

Kuolonuhrien joukossa on kymmeniä lapsia.

Erityisen pahaa tuhoa maanvyörymät ovat tehneet Mocoan kaupungissa.

Tiistaina presidentti Juan Manuel Santos kertoi uhriluvuksi 273. Pelastustöitä paikan päällä seuranneen presidentin oli määrä yöpyä läheisessä sotilastukikohdassa ja jatkaa hätäavun koordinoimista.

Mocoan noin 70 000 asukkaan kaupungissa arviolta jopa 45 000 kärsii tavalla tai toisella mutavyöryn seurauksista, arvioi Punainen risti.

"Sen, mitä mutavyöryt eivät vieneet mennessään, veivät varkaat", kuvailee mocoalainen Juan Luis Hernandez, 33, uutistoimisto AFP:lle.

Noin 200 ihmisen epäiltiin tiistaina olevan yhä kadoksissa.

Santosin mukaan alueella aloitetaan jälleenrakennustyö. Samalla pyritään estämään mahdolliset uusien vyöryjen tai tulvien aiheuttamat vahingot. Sateisen sääjakson odotetaan kuitenkin jatkuvan Kolumbiassa kesäkuuhun saakka.

# data[].attributes.attachment_link.title
Kolumbian mutavyöryissä ainakin 290 kuolonuhria

# data[].attributes.attachment_link.description
Tuhoisat mutavyöryt ovat vaatineet Kolumbiassa jo 290 ihmisen hengen, kertoi uutistoimisto AFP keskiviikkona aamupäivällä. Loukkaantuneita on yli 330. Kuolonuhrien joukossa on kymmeniä lapsia. Erityisen pahaa tuhoa maanvyörymät ovat tehneet Mocoan kaupungissa. Tiistaina presidentti Juan Manuel Santos kertoi uhriluvuksi 273. Pelastustöitä paikan päällä seuranneen presidentin oli määrä yöpyä läheisessä sotilastukikohdassa ja jatkaa hätäavun koordinoimista.